b'\n_START_ARTICLE_\nChinook-jargon\n_START_SECTION_\nKielen piirteet\n_START_PARAGRAPH_\nKielen sanoista noin 30\xc2\xa0% tuli chinookin kielest\xc3\xa4. Noin 20\xc2\xa0% sanoista oli nootkasta, 20\xc2\xa0% englannin kielest\xc3\xa4, 20\xc2\xa0% ranskan kielest\xc3\xa4 ja loput muista alkuper\xc3\xa4iskansojen puhumista kielist\xc3\xa4. Uusia sanoja kieless\xc3\xa4 on 2\xc2\xa0% kaikista sanoista. Brittil\xc3\xa4isess\xc3\xa4 Kolumbiassa on k\xc3\xa4yt\xc3\xb6ss\xc3\xa4 edelleen joitakin chinook-jargonista tulleita slangisanoja, kuten merta tai suolavett\xc3\xa4 tarkoittava termi the salt chuck ja yst\xc3\xa4vyksi\xc3\xa4 tarkoittava sana tillikums.\n_START_SECTION_\nHistoria\n_START_PARAGRAPH_\nKieli kehittyi luultavasti turkiskaupan my\xc3\xb6t\xc3\xa4. Mahdollisesti kielt\xc3\xa4 edelsi jokin toinen samankaltainen pidginkieli, josta chinook-jargon sitten kehittyi. My\xc3\xb6hemmin sit\xc3\xa4 k\xc3\xa4yttiv\xc3\xa4t my\xc3\xb6s uudisasukkaat ja virkamiehet. Kielen huippuaikoina vuonna 1900 sit\xc3\xa4 k\xc3\xa4ytti ehk\xc3\xa4 jopa 100\xc2\xa0000 henkil\xc3\xb6\xc3\xa4. Kielen puhuma-alue ulottui tuolloin Brittil\xc3\xa4isen Kolumbian keskiosista Kalifornian pohjoisosiin. Vuosina 1891-1904 ilmestyi kielell\xc3\xa4 tehty lehti Kamloops Wawa. Englannin kieli kuitenkin korvasi sen k\xc3\xa4yt\xc3\xb6st\xc3\xa4 1900-luvulla.'